জুয়াও মারিও
জুয়াও মারিও নাভাল দা কোস্তা এদুয়ার্দো (পর্তুগিজ উচ্চারণ: [ˈʒwɐ̃w̃ ˈmaɾju]; জন্ম: ১৯ জানুয়ারি ১৯৯৩) হলেন একজন পর্তুগিজ পেশাদার ফুটবলার, যিনি ইতালীয় ক্লাব ইন্টার মিলান হতে ইংরেজ ক্লাব ওয়েস্ট হ্যাম ইউনাইটেডে ধারে এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন। স্পোর্চিং সিপির যুব পর্যায়ের হয়ে খেলার মাধ্যমে তিনি তার পেশাদার ক্যারিয়ার শুরু করেন। পরবর্তীতে ২০১৪ সালে, তিনি ভিতোরিয়া সেতুবাওয়ে ধারে খেলেন এবং পরের মৌসুমের দলে ফিরে দলের হয়ে বেশ কয়েকটি ট্রফি জয়লাভ করেন, যার মধ্যে ২০১৫ সালের তাকা দে পর্তুগাল ট্রফি উল্লেখযোগ্য। ২০১৪ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।